கேள்வி: இராஜலட்சுமி எஸ். ஜே. - கல்வி, சட்டப் போராட்டங்கள் மற்றும் பணி குறித்து விரிவாக சொல்லுங்கள்.
பதில்: இராஜலட்சுமியின் பெற்றோர் எஸ். ஜனார்த்தன் மூர்த்தி மற்றும் சோபா ஆகியோர் இருவரும் மருத்துவர்கள் ஆவர். ஆக்ஸ்போர்டு பல் மருத்துவக் கல்லூரியில் பல் அறிவியலில் இளங்கலை பட்டம் (2007) பெற்றார். விபத்துக்குப் பிறகு, சக்கர நாற்காலியிலேயேக் க்ல்லூரிக்குச் சென்று தனது பட்டப்படிப்பு மற்றும் பயிற்சியினை முடித்து தங்கப் பதக்கம் வென்றார். 2007 ஆம் ஆண்டில் ஏற்பட்ட விபத்துக்குப் பிறகு, இவர் கர்நாடக உயர் நீதிமன்றம் (இராசிவ் காந்தி சுகாதார அறிவியல் பல்கலைக்கழகம் பல் அறுவை சிகிச்சையில் இவர் முதுகலைப் பட்டம் பெறுவதற்காக இவரின் தாயார் இவரது செய்த வழக்கில்) சட்டப் போராட்டத்தில் ஈடுபட வேண்டியிருந்தது. பின்னர், பெங்களூர் அரசு பல் மருத்துவக் கல்லூரியில் சேர்க்கை பெற்றார். இந்தச் செயல்பாட்டில், இந்தியா முழுவதும் மாற்றுத்திறனாளிகளுக்கான 3% இடஒதுக்கீடு கொள்கை செயல்படுத்தப்பட்டது. 2016 ஆம் ஆண்டில், இவரும் இவரது தாயும், தங்களது ஐரோப்பா சுற்றுப்பயணத்தின் போது இலண்டன் விமான நிலையத்தில் சக்கர நாற்காலியை தவறாக மாற்றியதாக ஏர் இந்தியா மீது கர்நாடக உயர் நீதிமன்றத்தில் வழக்குத் தொடர்ந்தனர். ஏர் இந்தியாவின் நடத்தை மனுதாரர்களின் அடிப்படை உரிமைகளையும், 1995 பொதுப்பணித்துறை சட்டத்தின் கீழ் உள்ள விதிகளையும் மீறுவதாக உயர் நீதிமன்றம் அவதானித்தது. இரு மனுதாரர்களுக்கும் தகுந்த இழப்பீடு வழங்க நீதிமன்றம் உத்தரவிட்டது. பல் மருத்துவத்தில் முதுநிலையை முடித்து தங்கப் பதக்கம் வென்ற போதிலும், இவருக்கு வேலை கிடைக்கவில்லை. எனவே இவர் தனது சொந்த பல் மருத்துவமனையைத் திறந்தார். இவர் மரபியல் குறித்த ஆராய்ச்சி திட்டங்களில் ஒரு பகுதியாக இருந்து வருகிறார். மேலும் அதற்குரிய ஆவணங்களை வழங்கியுள்ளார். வடிவழகர் மீது இராஜலட்சுமிக்கு எப்போதும் ஆர்வம் இருந்தது. மேலும் இவர் அழகுப் போட்டி பங்கேற்பதன் மூலம் அந்த ஆர்வத்தைத் தொடர்ந்தார். இவர் ஆடை வடிவமைப்பையும் படித்துள்ளார். தற்போது பெங்களூர் அரசு பல் மருத்துவக் கல்லூரியில் உதவி பேராசிரியராகவும் உள்ளார். சான்றளிக்கப்பட்ட சக்கர நாற்காலி சேவை சக பயிற்சியாளராக; மாற்றுத்திறனாளிகள், நன்கொடையாளர்கள் மற்றும் உடலியக்க மருத்துவம் ஆகியோருக்கு மாற்றுத்திறனாளிகளுக்கு சரியான சக்கர நாற்காலியைத் தேர்ந்தெடுக்க உதவுவதற்கும் பயிற்சி அளிப்பதற்கும் உலக சுகாதார அமைப்பு சேர்ந்து பணியாற்றுகிறார்.